смешни разкази за Литература
Във 2–ри Б клас в час по „Български език и литература”  учителката попитала веднъж :
 -Деца, кой от вас ще ми каже наш известен поет, на когото фамилното име започва с буквичката В и завършва с буквичката В- ВВ, нали ме разбирате?
 Иванчо пръв скочил с вдигната ръка и въпреки че даскалката го знаела що за стока е, все пак го подканила той да каже.
 -Кажи Иванчо, кажи мойто момче?
 -Иван ВазоВ, госпожо!
 Учителката се зарадвала на правилния отговор и  решила дори да похвали Иванчо за доброто му отношение, и казала:
 -Аз имах предвид Никола ВапцароВ, Иванчо, но ми харесва начинът ти на мислене, а сега си седни, все пак ти благодаря за умния отговор.
 По средата на часа Иванчо упорито и настойчиво взел да вдига ръка, 
 -Кажи, Иванчо, какво има? – подканила го даскалицата.
 -Госпожо, искам да Ви попитам нещо, свързано със световната литература.
 -Попитай, Иванчо , ще се радвам да ти отговоря.-  поощрила  го щастливата му вече преподавателка.
 -Кой е този световно известен писател, на когото фамилията му започва с Х, малко след средата има буквичката У и завършва на Й - Х*Й, нали ме разбирате, госпожо?
 -Знаех си аз, че има нещо гнило във вежливото ти отношение,  дебелокожи цинико! - изкрещяла ядосаната даскалица – Утре да си тук с баща си, в противен случай няма да те пусна в клас, така да знаеш, мръсник такъв!
 -Аз имах предвид Ърнест Хемингуей, госпожо, но ми харесва начинът Ви на мислене.- довършил я ликуващият Иванчо.